କାବେରୀ ବୋଷ  (୨୮ ମାର୍ଚ୍ଚ ୧୯୩୮ - ୧୮ ଫେବୃଆରୀ ୧୯୭୭) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ ସକ୍ରିୟ ଥିଲେ  । ତାଙ୍କର ଉଲ୍ଲେଖନୀୟ କଥାଚିତ୍ରଗୁଡ଼ିକ ମଧ୍ୟରେ ନାଗର ଦାର୍ପଣେ  (୧୯୭୫), ଜେ ଜେଖାନେ ଦରିୟେ  (୧୯୭୪), ଆମି ସେ ଓ ସାଖା  (୧୯୭୪), ଅରାନ୍ୟେର ଦିନ ରାତ୍ରି  (୧୯୭୦), ଶ୍ୟାମଳି  (୧୯୫୬), ମଧୁମାଳତି  (୧୯୫୭), ରଇକମାଳ  (୧୯୫୫), ଦେବିମାଲିନି  (୧୯୫୫), ପରଦିନ  (୧୯୫୬), ଏବଂ ଶଙ୍କର ନାରାୟଣ ବ୍ୟାଙ୍କ  (୧୯୫୬) ଆଦି ଅନ୍ୟତମ  । ସେ ଶ୍ୟାମଳିରେ ଜଣାଶୁଣା ବଙ୍ଗଳା ଅଭିନେତା ଉତ୍କଳ କୁମାରଙ୍କ ସହ ଅଭିନୟ କରିଥିଲେ ଏବଂ ଅରାନ୍ୟେର ଦିନ ରାତ୍ରିରେ ଖ୍ୟାତନାମା ନିର୍ଦ୍ଦେଶକ ସତ୍ୟଜିତ୍ ରାୟଙ୍କ ସହ କାମ କରିଥିଲେ । ୧୯୩୮ ମସିହାର ମାର୍ଚ୍ଚ ୨୮ ତାରିଖରେ ସେ ଜନ୍ମଗ୍ରହଣ କରିଥିଲେ । ୧୯୫୫ ମସିହାରେ ସେ ବଙ୍ଗଳା କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ରାଜକମଲ, ଯାହାର ନିର୍ଦ୍ଦେଶନା ଦେଇଥିଲେ ସୁବୋଧ ମିତ୍ର । ରାଜକଲମ ସହିତ ସେ ଗୋଟିଏ ବର୍ଷର ୭ଟି କଥାଚିତ୍ରରେ କାମ କରିଥିଲେ । ବ୍ୟକ୍ତିଗତ ଜୀବନ କାବେରୀ ୧୯୫୬ ମସିହାରେ ଅଜିଟ ଚଟ୍ଟୋପାଧ୍ୟାୟଙ୍କୁ ବିବାହ କରିଥିଲେ । ବିବାହ ପରେ ସେ ଅଭିନୟ ଜଗତରୁ ଦୂରେଇ ଯାଇଥିଲେ ଏବଂ ମୁମ୍ବାଇ ଚାଲି ଯାଇଥିଲେ । ଗୋଟିଏ ପୁଅ ଓ ଦୁଇଟି ଝିଅ ସହିତ ତାଙ୍କର ତିନିଜଣ ସନ୍ତାନ ଥିଲେ । କଥାଚିତ୍ର ଜଗତରୁ ୧୨ ବର୍ଷ ଦୂରେଇ ରହିବ ପରେ ସତ୍ୟଜିତ ରାୟଙ୍କ ନିର୍ଦ୍ଦେଶିତ କଥାଚିତ୍ର ଅରାନ୍ୟେର ଦିନ ରାତ୍ରିରେ ଅଭିନୟ କରିଥିଲେ, ଯାହାକି ୧୯୭୦ ମସିହାରେ ମୁକ୍ତିଲାଭ କରିଥିଲେ । ଏହି କଥାଚିତ୍ରଟିରେ ତାଙ୍କ ଅଭିନୟକୁ ସମୀକ୍ଷକମାନେ ପ୍ରସଂଶା କରିଥିଲେ । ଏହି କଥାଚିତ୍ରଟିର ସଫଳତା ପରେ ମଧ୍ୟ ଅଭିନୟ କ୍ଷେତ୍ରରେ ସେ ସେତେଟା ସକ୍ରିୟ ରହିନଥିଲେ । ୧୯୭୦ ଜୁନ ୧୨ ତାରିଖରେ କାବେରୀ, ତାଙ୍କ ସ୍ୱାମୀ ଓ ତାଙ୍କ ସାନ ଝିଅ ଦାର୍ଜିଲିଂରୁ ଯିବା ବାଟରେ ଦୁର୍ଘଟଣାର ସମ୍ମୁଖୀନ ହୋଇଥିଲେ, ଯେଉଁଥିରେ ସେ ଗୁରୁତର ଆହାତ ହୋଇଥିଲେ, ମାତ୍ର ତାଙ୍କ ଝିଅ ଓ ସ୍ୱାମୀଙ୍କର ମୃତ୍ୟୁ ହୋଇଥିଲା । ମୃତ୍ୟୁ ୧୯୭୬ ମସିହାରେ, ସେ କର୍କଟ ରୋଗରେ ଆକ୍ରାନ୍ତ ହୋଇଥିଲେ ଏବଂ ୧୯୭୭ ଫେବୃଆରୀ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୩୮ ବର୍ଷ ବୟସ ହୋଇଥିଲା ।